
Vizuális kultúra középszintű érettségi

Vizuális kultúra középszintű érettségi minden feladata központilag kiadott.
[bookmark: _Hlk179284158]
Gyakorlati vizsgarész I. három összetevőből áll: 

1. a portfólió összeállítása (tanév folyamán) 
2. a projektmunka elkészítése (tanév folyamán)
[bookmark: _Hlk179285122]3. a vizsgán készített, a projekttémához kapcsolódó helyszíni alkotómunka (május)
.

1. A portfólió összeállítása

A vizsgázót a portfólió összeállításában konzulensei segítik a tanév folyamán.
A portfoliónak 8 darab munkát kell tartalmaznia. 
A munkák mérete nem korlátozott. 1mx1m-nél nagyobb, vagy nem elmozdítható alkotások (pl. kőszobor, freskó, szabadtéri installáció) esetében a róla készült fotót A/4 méretben kell bemutatni. 
A portfolió tartalmazza az alábbiakat: 
1. két olyan munkát, amelyet sikeresnek tart a vizsgázó; 
2. egy olyan munkát, amelyet kevésbé tart sikeresnek a vizsgázó; 
3. egy olyan munkát, amelyet a legkedveltebb technikájával készített a vizsgázó; 
4. egy olyan munkát, amely egy tárgy tervezését dokumentálja (több rajz is lehet egy lapon); 
5. egy olyan munkát, amely látvány alapján készült tanulmányrajz, festmény vagy plasztika (fotója); 
6. egy olyan munkát, amely képet és szöveget együttesen alkalmazó kompozíció; 
7. egy olyan munkát, amely a vizsgázó által szabadon választott téma tetszőleges feldolgozása. 

Az összeállított portfóliót legkésőbb az írásbeli vizsgaidőszak kezdetéig be kell adni a vizsgaszervező intézmény igazgatójának

2. A projektmunka elkészítésének szabályai 

A munka szabadon választott eszközökkel történik, melyekről a vizsgázó önmaga gondoskodik. 
A projektfeladat meghatározó vonása, hogy a téma feldolgozása önálló munkafolyamat eredménye. 
A választhatóság érdekében minden évben legalább két, központilag megadott projekttémát kell közzétenni, amelyek közül a vizsgázó egyet választ. A munka mérete nem meghatározott. A produktum eléréséig vezető gondolatmenetet és a munkafolyamatot a vizsgázónak prezentáció formájában dokumentálnia is kell. 



· Az elkészült projektmunkát és a készítés folyamatát bemutató prezentációt legkésőbb az írásbeli vizsgaidőszak kezdetéig be kell adni a vizsgaszervező intézmény igazgatójának, a készítő nevének és a választott témának a feltüntetésével.

3. a vizsgán készített, a projekttémához kapcsolódó helyszíni alkotómunka (május)




Gyakorlati vizsgarész II. 

A gyakorlati vizsgarész II. két összetevőből áll: 
1. a projektmunka szóbeli bemutatása, 
2. a portfólió szóbeli bemutatása. 
A projektmunka bemutatása 
A vizsgázó a gyakorlati vizsga II. részeként ismerteti a projektet: a szabadon választott technikával készült produktumot és digitális prezentáció segítségével szemlélteti az alkotó-tervező folyamatot. A projekt bemutatása során szóban ismerteti és értelmezi a helyszínen készített alkotását mind a projekt témájával, az azt reprezentáló produktummal, mind a portfólióban megjelenített saját munkáival összefüggésben. 
A portfolió bemutatása 
A kiválogatott anyaghoz kapcsolódva a vizsgázó szóban önállóan bemutatja, értékeli, értelmezi munkáját és indokolja a válogatását, ismerteti a munkáját irányító főbb gondolatokat




Összegezve: 
Vizuális kultúra középszintű érettségi szóbeli vizsgán a vizsgázó tanuló két prezentációt mutat be a vizsgabizottság előtt, mely tartalmazza az tanév folyamán elkészült projekt és portfólió munkáit, így a szóbeli témakörei ebben minősülnek.









VIZUÁLIS KULTÚRA KÖZÉPSZINT
SZÓBELI VIZSGA, KÖVETELMÉNY


A vizuális kultúra szóbeli érettségi alkalmával a tanuló vetítés során bemutatja az előzőleg elkészített projekt feladatát és a portfólió mappájának tartalmát. 

PROJEKT FELADAT
2026. decemberben jelenik meg a projekttéma
POTRFÓLIÓ
(a portfóliót tartalmazó munkák mérete, formátuma és technikája szabadon választott)
· két olyan munka, amelyet sikeresnek tart a vizsgázó
· egy olyan munka, amelyet kevésbé tart sikeresnek a vizsgázó
· egy olyan munka, amelyet a legkedveltebb technikájával készített a vizsgázó
· egy olyan munka, amely egy tárgy tervezését dokumentálja (több rajz is lehet egy lapon)
· egy olyan munka, amely látvány alapján készült tanulmányrajz, festmény vagy plasztika (fotója)
· egy olyan munka, amely képet és szöveget együttesen alkalmazó kompozíció
· egy olyan munka, amely a vizsgázó által szabadon választott téma tetszőleges feldolgozása

